ನೆವಾಡಾದ ಹೆಚ್ಚಿನ ಭಾಗವು ಬೇಸಿನ್ ಮತ್ತು ಪ್ರಾವಿನ್ಸ್ ವ್ಯಾಪ್ತಿಯಲ್ಲಿ ಬರುತ್ತದೆ ಹಾಗೂ ಅಲ್ಲಲ್ಲಿ ಇದರ ಉತ್ತರ-ದಕ್ಷಿಣ ಪರ್ವತ ಶ್ರೇಣಿಗಳು ಛೇದಗೊಂಡಂತೆ ಕಾಣುತ್ತವೆ. ಈ ಪರ್ವತ ಶ್ರೇಣಿಗಳ ಬಹು ಭಾಗಗಳು ತಮ್ಮ ನಡುವೆ ಎಂಡೋರ್ಹಿಕ್ ಕಣಿವೆಗಳನ್ನು ಹೊಂದಿದ್ದು ಗ್ರೇಟ್ ಬೇಸಿನ್ ಎಂಬ ಹೆಸರು ಬಂದಿರುವುದಕ್ಕೆ ಬಹುತೇಕ ಅವುಗಳ ಈ ರಚನೆಯೇ ಕಾರಣವಾಗಿರಬಹುದು ಎಂದು ಹೇಳಲಾಗುತ್ತದೆ. 

ರಾಜ್ಯದ ಹೆಚ್ಚಿನ ಭೂ ಭಾಗವು ಈ ಗ್ರೇಟ್ ಬೇಸಿನ್ ಪ್ರಾಂತ್ಯದೊಳಗೆಯೇ ಸೇರಿಕೊಂಡಿದ್ದು, ಬೇಸಗೆಯಲ್ಲಿ ಉಷ್ಣ ತಾಪಮಾನವನ್ನು ಮತ್ತು ಚಳಿಗಾಲದಲ್ಲಿ ಶೀತದ ವಾತಾವರಣವನ್ನು ಹೊಂದಿರುವ ಪ್ರದೇಶವಾಗಿದೆ. ಅಪರೂಪಕ್ಕೊಮ್ಮೆ ಎನ್ನುವಂತೆ ಅರಿಜೋನಾ ಮಾನ್ಸೂನ್ ಮಾರುತಗಳು ಬೇಸಗೆಯಲ್ಲೂ ಚಂದಮಾರುತಗಳನ್ನು ಹೊತ್ತು ತರುವುದುಂಟು. ಪೆಸಿಫಿಕ್ ಮಾರುತಗಳು ಇಡೀ ಪ್ರಾಂತ್ಯವನ್ನು ಹಿಮದ ಚಾದರದಿಂದ ಮುಚ್ಚಿಬಿಡುವುದುಂಟು. ರಾಜ್ಯದ ಅತ್ಯಂತ ಹೆಚ್ಚಿನ ಉಷ್ಣಮಾನವು ಲಾಫ್ಲಿನ್ ನಲ್ಲಿ ದಾಖಲೆಯಾಗಿರುತ್ತದೆ. (1994ರಲ್ಲಿ ಜೂನ್ 29ರಂದು ಹೆಚ್ಚಳವಾದ ). ಅತ್ಯಂತ ಕಡಿಮೆ ತಾಪಮಾನವು ರಾಜ್ಯದ ಈಶಾನ್ಯದಲ್ಲಿರುವ ಸ್ಯಾನ್ ಜಸಿನ್ಟೋದಲ್ಲಿ 1972ರಲ್ಲಿ ದಾಖಲೆಯಾಗಿದೆ. 

ಹಂಬೋಲ್ಟ್ ನದಿಯು ಪೂರ್ವದಿಂದ ಪಶ್ಚಿಮಕ್ಕೆ, ನೆವಾಡಾದ ಉತ್ತರ ಭಾಗವನ್ನು ಹಾದುಕೊಂಡು ಲೋವ್ಲಾಕ್ ಹತ್ತಿರದ ಹಂಬೋಲ್ಟ್ ತಗ್ಗು ಪ್ರದೇಶವನ್ನು ಸೇರಿ ಬತ್ತಿ ಹೋಗುತ್ತದೆ. ವಾಕರ್, ಟ್ರಕೀ ಮತ್ತು ಕಾರ್ಸನ್ ನದಿಗಳೂ ಸೇರಿದಂತೆ ಇತರೆ ಹಲವಾರು ನದಿಗಳು ಸಿಯೆರ್ರಾ ನೆವಾಡಾದ ಪೂರ್ವಕ್ಕೆ ಹರಿದು ಸಾಗಿ ಬತ್ತಿ ಹೋಗುತ್ತವೆ. 
ಪರ್ವತ ಶ್ರೇಣಿಗಳಲ್ಲಿ ಕೆಲವು ಚೂಪು ತುದಿಗಳನ್ನು ಹೊಂದಿದ್ದು, ಕೆಲ ಮರುಭೂಮಿಗಳ ತಮ್ಮ ಮೇಲ್ಮೈ ಮೇಲೆ ಕೂಡ ದಟ್ಟ ಕಾಡುಗಳನ್ನು ಹೊಂದಿವೆ. ಇವು ಸ್ಥಳೀಯ ಔಷಧೀಯ ಸಸ್ಯಸಂಕುಲವನ್ನೂ ಹೊಂದಿದ್ದು ಸ್ಕೈ ಐಲ್ಯಾಂಡ್ಸ್ ಎಂದು ಕರೆಯಲಾಗುವ ದ್ವೀಪಗಳನ್ನು ಸೃಷ್ಟಿ ಮಾಡಿವೆ. ಎತ್ತರದ ವಿಷಯದಲ್ಲಿ ಈ ಕಣಿವೆಗಳು ಕಡಿಮೆಯೇನಿಲ್ಲ. 

ರಾಜ್ಯದ ದಕ್ಷಿಣದ ಮೂರನೆಯ ಭಾಗದಲ್ಲಿ ಲಾಸ್ ವೇಗಾಸ್ ನಗರವಿದೆ ಮತ್ತು ಅದು ಮೊಸಾವೆ ಮರುಭೂಮಿಯ ಗಡಿಯಲ್ಲಿಯೇ ಬರುತ್ತದೆ. ಚಳಿಗಾಲದಲ್ಲಿ ತೀರ ಕಮ್ಮಿ ಮಳೆಯಾಗುವ ಈ ಪ್ರದೇಶವು ಬೇಸಗೆಯಲ್ಲಿ ಅರಿಜೋನಾ ಮಾರುತಕ್ಕೆ ತೀರ ಹತ್ತಿರದಲ್ಲಿರುತ್ತದೆ. ಇಲ್ಲಿಯ ಭೂ ಪ್ರದೇಶವು ಸಾಮಾನ್ಯವಾಗಿದ್ದು, ಕೆಳಮಟ್ಟದಲ್ಲಿದೆ. ಸಾಮಾನ್ಯವಾಗಿ ಇಲ್ಲಿ ಬಿರು ಬಿಸಿಲಿನಿಂದ ಕೂಡಿದ ಬೇಸಗೆ ಮತ್ತು ಅಷ್ಟೇ ತೀಕ್ಷ್ಣವಾದ ಚಳಿಯನ್ನು ಹೊಂದಿದ ಚಳಿಗಾಲದ ದಿನಗಳು ಇರುತ್ತವೆ. (ಇದು ತಾಪಮಾನವು ತಿರುವು ಮುರುವಾದಾಗ ಉಂಟಾಗುವ ಲಕ್ಷಣವಾಗಿದೆ)

ನೆವಾಡಾ ಮತ್ತು ಕ್ಯಾಲಿಫೋರ್ನಿಯಾಗಳು ಅತ್ಯಂತ ಉದ್ದವಾದ ಮತ್ತು ಓರೆಯಾದ ರೇಖೆಯನ್ನು ಹೊಂದಿದ್ದು (ಪ್ರಧಾನ ದಿಕ್ಕುಗಳಿಗೆ ಅನುಗುಣವಾಗಿ), ಇದು ನಗರಗಳ ಗಡಿರೇಖೆಯಾಗಿ ಹಾದು ಹೋಗುತ್ತದೆ. ಈ ರೇಖೆಯು ಹೆಚ್ಚೂ ಕಡಿಮೆ ತಾಹೋ ಸರೋವರದ ತೀರದ ಹತ್ತಿರ (ಗಡಿಯ ದಿಕ್ಕಿನಲ್ಲಿ)ಆರಂಭವಾಗಿ ಕೊಲೋರಾಡೋ ನದಿಯತನಕ ಚಾಚಿಕೊಂಡಿದೆ. ಈ ನದಿಯ ನೈರುತ್ಯಕ್ಕಿರುವ ಲಾಫ್ಲೈನ್ ಸೇತುವೆಯ ಹತ್ತಿರವೇ ನೆವಾಡಾ, ಕ್ಯಾಲಿಫೋರ್ನಿಯಾ ಮತ್ತು ಅರಿಜೋನಾ ಪ್ರಾಂತ್ಯಗಳ ಗಡಿರೇಖೆಗಳು ಸೇರುತ್ತವೆ. 

ರಾಜ್ಯದ ದಕ್ಷಿಣ ಪ್ರಾಂತ್ಯದ ಅತ್ಯಂತ ಬೃಹತ್ ಪರ್ವತ ಶ್ರೇಣಿ ಎಂದರೆ ಸ್ಪ್ರಿಂಗ್ ಮೌಂಟೇನ್ ಪರ್ವತ ಸರಣಿ. ಇದು ಲಾಸ್ ವೇಗಾಸ್ ನ ಪಶ್ಚಿಮಕ್ಕಿದೆ. ರಾಜ್ಯದ ಅತ್ಯಂತ ತಗ್ಗು ಪ್ರದೇಶವು ಲಾಫ್ಲೈನ್ ನಿಂದ ಕೆಳಕ್ಕೆ ದಕ್ಷಿಣದಲ್ಲಿ ಕೊಲೋರಾಡೋ ನದಿಯಗುಂಟ ಹರಡಿಕೊಂಡಿದೆ. 

ನೆವಾಡಾದಲ್ಲಿಯೇ ಸುಮಾರು 172 ಪ್ರಮುಖ ಪರ್ವತ ಶೃಂಗಗಳಿವೆ. ಅಮೇರಿಕಾದಲ್ಲಿ ಅಲಾಸ್ಕಾ ಮತ್ತು ಕ್ಯಾಲಿಫೋರ್ನಿಯಾ, ಮೊಂಟಾನಾ, ವಾಶಿಂಗ್ಟನ್ ಗಳ ನಡುವಿನ ಶ್ರೇಣಿಯಲ್ಲಿ ನೆವಾಡಾ ಎರಡನೆಯ ಸ್ಥಾನದಲ್ಲಿದೆ. ಈ ವಿಶೇಷತೆಯಿಂದಾಗಿಯೇ ಇಡೀ ರಾಷ್ಟ್ರದಲ್ಲಿ ನೆವಾಡಾವನ್ನು ಪರ್ವತಗಳ ರಾಜ್ಯವೆಂದು ಗುರುತಿಸಲಾಗುತ್ತದೆ. 

ಹಣಕಾಸು ಸಂಸ್ಥೆಗಳು
ಆರ್ಥಿಕತೆ
ಪರಮಾಣು ಪರೀಕ್ಷೆ
ಭೂವಿವರಣೆ